**Једногодишњи Имплант програм на српском језику**

**Место одржавања: Имплантолошки центар Београд**

**Датум почетка: 15. октобар 2025. године**

**Програм се организује за 10 полазника за програм на српском језику**

**Пријава кандидата је од 05. маја до 30. маја 2025. године** у Одсеку за наставу, служба за последипломске студије, Др Суботића бр. 8, канцеларија бр. 8, од 9 до 13 часова.

**Програм на српском језику:**

Цена едукативног програма за наставу на српском језику је 10.000 евра у динарској противвредности (4 једнаке рате) за држављане Републике Србије, а 20.000 евра за стране држављане.

За програм на српском језику, кандидати морају имати завршен стоматолошки факултет (приложити копију дипломе) и једну од специјализација из следећих области: орална хирургија, пародонтологија и орална медицина, максилофацијална хирургија или стоматолошка протетика (приложити копију дипломе). Уверење о држављанству се доставља приликом конкурса.

Сви кандидати пре почетка курса (током септембра 2025. године) морају приложити лекарско уверење и резултате тестова на специфичне заразне болести (ХИВ, Хепатитис Б и Ц).

По завршетку програма, полазници добијају сертификат о завршеном едукативном програму.

**Детаљније информације могу се добити преко мејла: ana.sinobad.radulovic@stomf.bg.ac.rs**

**Једногодишњи Имплант програм**

**Руководилац програма: проф. др Алекса Марковић**

**Опис и садржај програма:**

Једногодишњи Имплант програм има за циљ да полазницима пружи теоријску и практичну обуку из области оралне имплантологије.

На крају једногодишњег програма, од полазника програма очекује се компетентност у свеобухватном планирању лечења, спровођењу хируршких и протетских процедура имплантолошке терапије од базичних до сложених случајева, примену аугментационих процедура, могућност санације безубих пацијената, примену дигиталних технологија у имплантологији, као и менаџмент пери-имплантних компликација.

Програм ће садржати релевантан дидактички теоријски програм, рад на моделу, рад уживо, семинаре и колоквијуме, као и презентације завршених случајева полазника програма.

**Програм је осмишљен кроз шест модула:**

**Модул 1**

Планирање имплантолошке терапије и основни хируршки принципи рада Основи оралне имплантологије

Дијагностика и израда плана терапије

Виртуелно планирање постављања имплантата и израде стента за уградњу имплантата на CoDiagnostix® софтверу)

Основни хируршки принципи уградње денталних имплантата

**Модул 2**

Протетика на имплантатима

Планирање протетски вођене уградње имплантата Одабир материјала у имплантат протетици

Принципи оклузије код имплантатно-протетских радова

Кораци за израду појединачних надокнада и мостова на имплантатима Естетски принципи имплантатно ношених надокнада

**Модул 3:**

Напредне аугментационе процедуре у имплантологији

Хируршки принципи у имплантолошкој терапији комплексних случајева

Основи коштане регенерације

Аугментационе процедуре у имплантологији

**Модул 4:**

Санација безубих пацијената

Дијагностика и план терапије санације безубих пацијената

Хируршке процедуре и уградња имплантата код безубих пацијената Протетске процедуре израде мобилних радова на имплантатима

Протетске процедуре израде комплексних фиксних радова на имплантатима

**Модул 5**

Дигиталне технологије

Могућности примене дигиталних технологија у имплантологији

Планирање и израда водича за компјутерски вођену уградњу имплантата Примена интраоралних скенера у терапији

Лабораторијски процедуре

**Модул 6**

Одржавање и компликације

Контроле и фаза одржавања код пацијената рехабилитованих денталним имплантатима

Пери-имплантна обољења: превенција, дијагноза и терапија

Менаџмент меких пери-имплантних ткива

**Руководилац програма**

**проф. др Алекса Марковић**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_